Punika ta warnanira Radèn Janaka, satriya pamadyaning Pandhawa. Satriya bagus kang wus kaloka sekti mandraguna, tau taté ngentas karya dadi jagoning déwa nyirnakaké satru sekti. Padha-padha titahing déwa, Radèn Janaka kadunungan kasektèn linangkung jalaran wiwit mudha remen nggegulang kaprigelan olah sawarnining dedamel miwah olah bandayuda. Dhasar satriya "trahing kusuma rembesing madu tedhaking andana warih" Iinambaran gentur tapané, datan mokal yèn ta Radèn Janaka tajem polatané, kukuh bebudèné, sidik paningalé.